**Príloha č. 1: Opis predmetu zákazky, jeho technická špecifikácia a návrh na plnenie kritérií**

**Zákazka:** Oprava zadnej nápravy ZF AV 132 na autobuse Solaris Urbino 12

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

Tabuľka č. 1: **Údaje uchádzača**

|  |  |
| --- | --- |
| 1. Obchodné meno (názov) uchádzača: |  |
| 2. Adresa sídla uchádzača: |  |
| 3. IČO: |  |
| 4. DIČ: |  |
| 5. IČ DPH: |  |
| 6. IBAN: |  |
| 7. SWIFT: |  |
| 8. Kontaktná osoba uchádzača pre účely tejto zákazky (meno a priezvisko): |  |
| 9. Číslo telefónu kontaktnej osoby: |  |
| 10. E-mailová adresa kontaktnej osoby: |  |
| 11. E-mailová adresa, na ktorú obstarávateľ odošle elektronickú objednávku na predmet zákazky: |  |

*(Údaje v bodoch 1.,2.,3. obstarávateľ požaduje doplniť v súlade s  informáciami uvedenými vo Výpise z obchodného resp. živnostenského registra. Poskytnuté údaje budú obstarávateľovi slúžiť ako podklad pre vystavenie objednávky úspešnému uchádzačovi.)*

**Opis predmetu zákazky a jeho technická špecifikácia**

Predmetom zákazky je služba spočívajúca v zabezpečení opravy zadnej nápravy ZF AV 132 na autobuse Solaris Urbino 12, ktorý obstarávateľ používa na prevádzkovanie mestskej hromadnej dopravy v meste  Žilina.

Predmet zákazky zahŕňa dodanie materiálu a vykonanie prác, bližšie opísané a špecifikované **v Tabuľke č. 2**, ktorá je súčasťou Prílohy č. 1. Tabuľku č. 2 dáva obstarávateľ uchádzačom k dispozícii v elektronickom formáte EXCEL. Tabuľka obsahuje aj určené kritérium výberu úspešného uchádzača.

**Požiadavky obstarávateľa na vykonanie predmetu zákazky:**

**-Požiadavka na miesto vykonania opravy:** obstarávateľ požaduje vykonať opravu v priestoroch úspešného uchádzača.

(Dopravu zadnej nápravy na miesto opravy a z miesta opravy zabezpečí na svoje náklady obstarávateľ ako objednávateľ služby.)

**-Požadovaný termín vykonania opravy:** bezodkladne po doručení objednávky na predmet zákazky úspešnému uchádzačovi.

**-Požadovaná lehota vykonania opravy zadnej nápravy:** do 14 dní odo dňa prevzatia do opravy.

**-Požiadavky na personálne zabezpečenie plnenia predmetu zákazky:** úspešný uchádzač bude činnosti a úkony pri realizácii predmetu zákazky zabezpečovať prostredníctvom kvalifikovaných a technicky spôsobilých osôb, resp. odborne vyškoleným personálom.

**-Požiadavky na materiál použitý pri realizovaní predmetu zákazky:** pri plnení predmetu zákazky bude použitý materiál (diely, súčiastky a pod.), ktorý je certifikovaný na používanie v Slovenskej republike.

**-Požiadavka na záručnú dobu:** na vykonanú opravu poskytne úspešný uchádzač záručnú dobu, ktorá je v súlade s platnou legislatívou Slovenskej republiky.

**-Požadovaná platnosť cien uvedených v Tabuľke č. 2 Prílohy č. 1:** do konca mesiaca november 2021.

Ak uchádzač nie je platiteľom dane z pridanej hodnoty (DPH) v Slovenskej republike, v takom prípade na túto skutočnosť upozorní tu: ........................................................................

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, ktoré sa týkajú realizácie predmetu zákazky (diela). Všetkým informáciám, požiadavkám a podmienkam, ktoré sú uvedené v tejto Prílohe uchádzač porozumel, akceptuje ich a zaväzuje sa podľa nich predmet zákazky (dielo) realizovať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**